Hans Zurbriggen

Hans Zurbriggen (født 22. februar 1920 i Saas-Fee, død 23. juli 1950 i Monthey) var en sveitsisk skihopper. Han ble sveitsisk mester i 1945 og ble nummer 10 i OL i St. Moritz i 1948. Han deltok også blant annet i skiflygingsukene i Planica i 1948 og Oberstdorf i 1950. Under påskerennet i Saas-Fee 1950 pådro han seg et komplisert beinbrudd som gjorde at han ble liggende på sykehus i mange uker.

Zurbriggen omkom etter en bilulykke i Troistorrents. Han og de andre i bilen overlevde utforkjøringen, men da han forsøkte å redde kjæresten, falt han ned en skrent og ut i elva Vièze. Han ble tatt opp av elva og kjørt til sykehuset i Monthey, der han døde etter kort tid.

Referanser

Eksterne lenker 
 
  Hans Zurbriggen Hoppresultater på wyniki-skoki.hostingasp.pl ved Adam Kwieciński

Sveitsiske skihoppere
Deltakere for Sveits under Vinter-OL 1948
Skihoppere under Vinter-OL 1948
Personer fra distriktet Visp i kanton Wallis
Fødsler i 1920
Dødsfall i 1950